בפעם הבאה שאתם רואים דיווח חדשות על הוריקן
או סופה טרופית
שמראה רוחות חזקות שמכות בעצים ובתים,
שאלו את עצמכם, "איך הרוחות נעשו כל כך מהירות?"
למרבה הפלא, זו תנועה שהתחילה
לפני יותר מחמש מיליארד שנים.
אבל, כדי להבין למה, אנחנו צריכים להבין ספין.
בפיסיקה, אנחנו מדברים על שני סוגי תנועה.
הראשונה היא תנועה בקו ישר.
אתם דוחפים משהו, והוא נע קדימה.
הסוג השני, סיבוביות, נוגעות לעצמים מסתובבים,
או סבים על צירייהם במקום.
עצם בתנועה בקו ישר ינוע לנצח
אלא אם משהו,
כמו חיכוך עם האדמה מתחתיו,
יגרום לו להאט ולעצור.
אותו הדבר קורה כשאתם מסובבים משהו.
הוא ימשיך להסתובב עד שמשהו יעצור אותו.
אבל הסיבוב יכול להאיץ.
אם גולשת על קרח תחליק על הקרח
בתנועה בקו ישר והיא מושכת את ידיה פנימה,
היא ממשיכה להחליק באותה מהירות.
אבל אם היא מסתובבת על הקרח
והיא מושכת את ידיה פנימה,
אתם יודעים מה קורה עכשיו.
היא מסתובבת מהר יותר.
זה נקרא שימור אנרגיה זויתית.
מבחינה מתמטית, תנע זויתי הוא תוצר של שני מספרים,
אחד שנותן את קצב הסיבוב
ואחד שנותן את המרחק של המסה מהציר.
אם משהו מסתובב בחופשיות,
כשאחד גדל,
השני קטן.
זרועות קרובות יותר, סיבוב מהיר יותר.
זרועות פשוטות, סיבוב איטי יותר.
סיבוב גורם גם לאפקטים אחרים.
אם אתם רוכבים על קרוסלה
ואתם זורקים כדור לחבר,
יראה כאילו הוא עוקב אחרי מסלול מעוקל.
אבל הוא לא מעוקל למעשה.
הוא בעצם ממשיך בקו ישר.
אתם עקבתם אחרי קו מעוקל,
אבל, מנקודת הראות שלכם,
הכדור נראה כמסתובב.
אנחנו קוראים לזה אפקט קוריוליס.
אה, ואתם יושבים על קרוסלה מאיצה
עכשיו בזה הרגע.
אנחנו קוראים לה כדור הארץ.
כדור הארץ מסתובב סביב צירו פעם אחת כל יום.
אבל למה כדור הארץ מסתובב?
עכשיו, זה סיפור שמתחיל לפני מליארדי שנים.
ענן של אבק וגז שיצר
את השמש וכדור הארץ והפלנטות
ואתכם ואותי
התחיל לקרוס כשכוח המשיכה משך את הכל יחד.
לפני שהוא התחיל לקרוס,
לענן הזה היה סיבוב מאוד עדין.
וכשהוא קרס,
כמו מחליקת הקרח שמשכה את ידיה פנימה,
הסיבוב נהיה מהיר יותר ויותר.
וכל מה שנוצר מחוץ לענן,
השמש
והפלנטות מסביב לשמש
והירחים מסביב לפלנטות,
כולם ירשו את הסיבוב.
והסיבוב המורש הזה הוא מה שנותן לנו את היום והלילה.
ומחזור היום לילה הזה הוא מה שמניע את מזג האויר.
כדור הארץ חם בצד היום,
וקריר בצד הלילה,
והוא חם יותר בקו המשווה מאשר בקטבים.
ההבדל בין הטמפרטורות
יוצר הבדל בלחץ האויר,
וההבדלים בלחץ האויר
גורמים לאויר לנוע.
הם גורמים לרוח לנשוב.
אבל, בגלל שכדור הארץ מסתובב,
האויר מתעקל לימין
בחצי הצפוני
בגלל אפקט קוריוליס.
אם יש אזור של לחץ נמוך באטמוספירה,
אויר נדחף אליו,
כמו מים שיורדים בכיור.
אבל האויר מתעקל לימין כשהוא נע,
וזה נותן לנו סיבוב.
עם לחץ נמוך מאוד בסופה,
האוויר נשאב פנימה חזק יותר ויותר,
אז הוא נע מהר יותר ויותר,
וכך אנחנו מקבלים את הרוחות המהירות של ההוריקן.
אז, כשאתם רואים סופה מסתובבת בדיווח מזג אוויר,
חשבו על זה:
הסיבוב הגיע בסופו של דבר מסיבוב כדור הארץ,
וסיבובו של כדור הארץ הוא שארית,
שארית מאובנת,
של הסיבוב העדין של ענן האבק והגז
שקרס כדי ליצור את כדור הארץ
לפני כחמישה מיליארד שנה.
אתם צופים במשהו, הסיבוב,
שעתיק יותר מאדמה,
שעתיק יותר מסלעים,
שעתיק יותר מכדור הארץ עצמו.